**Zvezdara-srednjigrb**

**КОНКУРС ЗА**

**чланове пројектног тима на ЕУ пројекту „Интер-секторски механизам за спречавање прекида школовања и смањење раног напуштања школе у општини Звездара“**

Конкурс расписује Комисија за избор чланова пројектног тима, на пројекту „ Интер-секторски механизам за спречавање прекида школовања и смањење раног напуштања школе у општини Звездара “, именована решењем председника Градске општине Звездара број 020-3-3 од 22.06.2017.

**ОПИС ПРОЈЕКТА:**

Градска општина Звездара, у партнерству са Националним саветом ромске националне мањине Србије спроводи ЕУ пројекат под називом „Интер-секторски механизам за спречавање прекида школовања и смањење раног напуштања школе у општини Звездара“. Уговором бр.401-205 од 05.06.2017. (бр. 48-00-00203/2014-28-10 код Министарства финансија - Сектора за уговарање и финансирање програма из средстава ЕУ) о донацији предвиђено је успостављање интерсекторског тима стручњака, који ће се бавити осипањем школске деце из образовног система (који су пре свега из ромске заједнице на Звездари) и превенцијом напуштања школовања, кроз примену мера усмереној ка самој деци, али и њиховим родитељима и целокупној локалној ромској заједници (израду индивидуалних планова развоја и подршке, пружање додатних индивидуалних часова, подршку у запошљавању родитеља, медицинско менторство, обуке родитеља о одговорном родитељству, инфо-сесије о значају основног образовања у ромској заједници, израду софтвера за рано упозоравање на ризик од напуштања школовања и слично). Пројекат се спроводи 24 месеца, а почетак спровођења пројекта је 6. јун 2017. године. Пројектни тим ће радити у општини Звездара, али ће имати састанке и на терену - дакле у школама и друштвеним просторијама у ромској заједници на Звездари (Босутска, Орловско насеље, Велики и Мали Мокри Луг).

**НАЧИН ВРЕДНОВАЊА БИОГРАФИЈА**

Максимални број бодова којим ће бити оцењивани кандидати наведен је поред сваког услова / захтева за сваку позицију. Комисија има право да затражи на увид додатна документа која поткрепљују тврдње наведене у биографији.

**Позиција 1: менаџер пројекта**

Опис посла: свакодневно спровођење акционог плана пројекта, пројектни менаџмент и коресподенција на енглеском језику са донатором и мониторинг тимом, супервизија пројектних финансија, председавање интер-секторским тимом стручњака, сарадња са школама и осталим заинтересованим странама на Звездари

Обавезни услови: држављанство Републике Србије, минимум висока стручна спрема (макс. 10 бодова), искуство у раду пројектима финансираним од стране међународних организација минимум 5 година (макс. 10 бодова)

Предности: вишегодишње искуство у организацији пословања и пројектном менаџменту (макс. 10 бодова), вишегодишње искуство рада на међународним пројектима (макс. 10 бодова), искуство у руковођењу мултидисциплинарним тимом (макс. 5 бодова), искуство у пројектном извештавању по методологији међународних организација (макс. 10 бодова), напредни ниво знања енглеског језика (писани и говорни) (макс. 10 бодова)

**Позиција 2: педагог у интер-секторском тиму**

Опис посла: педагошки рад са децом која су напустила или су у ризику од напуштања школовања или која се никада нису ни уписали у школу, израда индивидуалних планова подршке, стручни разговори са родитељима/старатељима, сарадња са школском управом, израда планова и учествовање у свим мерама и активностима пројектног тима наведених у пројекту, поготово у дизајнирању система за рано упозоравање на ризик од напуштања школовања код деце у основним школама. Ангажман захтева 33% радног времена.

Обавезни услови: држављанство Републике Србије, минимум висока стручна спрема- педагог (макс. 10 бодова), рад у основној школи минимум 5 година (макс. 10 бодова)

Предности: активизам по питању социјалне инклузије ромске популације (макс. 10 бодова), искуство у раду у оквиру међународних пројеката (макс. 10 бодова), рад са ромском заједницом на Звездари (макс. 10 бодова)

**Позиција 3: представник школа у интер-секторском тиму**

Опис посла: рад са децом која су напустила или су у ризику од напуштања школовања или која се никада нису ни уписали у школу, израда индивидуалних планова подршке, стручни разговори са родитељима/старатељима, сарадња са школском управом, праћење индивидуалне наставе за наведену децу, израда индивидуалних планова подршке и учествовање у свим мерама и активностима пројектног тима наведених у пројекту, поготово у дизајнирању система за рано упозоравање на ризик од напуштања школовања код деце у основним школама. Ангажман захтева 33% радног времена.

Обавезни услови: држављанство Републике Србије,минимум средње образовање (макс. 10 бодова), рад у основној школи на Звездари минимум 5 година (макс. 10 бодова)

Предности: активизам по питању социјалне инклузије ромске популације(макс. 10 бодова), искуство у раду у оквиру међународних ромских пројеката (макс. 10 бодова), рад са ромском заједницом на Звездари (макс. 10 бодова)

**Позиција 4: здравствени ментор – стручњак у интер-секторском тиму**

Опис посла: рад са децом која су напустила или су у ризику од напуштања школовања или која се никада нису ни уписали у школу, праћење њиховог здравственог стања и здравственог стања чланова њиховог домаћинства (од значаја за развој детета и разлоге напуштања школе), израда индивидуалних планова подршке, стручни разговори са родитељима/старатељима, сарадња са школском управом, учествовање у свим мерама и активностима пројектног тима наведених у пројекту, поготово у дизајнирању система за рано упозоравање на ризик од напуштања школовања код деце у основним школама. Ангажман захтева 33% радног времена.

Обавезни услови: држављанство Републике Србије, минимум висока стручна спрема- специјалиста опште праксе (макс. 10 бодова), рад у основној здравственој заштити минимум 10 година (макс. 10 бодова)

Предности: активизам по питању социјалне инклузије ромске популације (макс. 10 бодова), искуство у раду у оквиру међународних пројеката (макс. 10 бодова), рад са ромском заједницом на Звездари (макс. 10 бодова)

**Позиција 5: ментор за тражење посла – стручњак у интер-секторском тиму**

Опис посла: рад са родитељима/старатељима деце која су напустила или су у ризику од напуштања школовања или која се никада нису ни уписали у школу, израда индивидуалних планова подршке, стручни разговори са родитељима/старатељима и члановима домаћинства - пружање менторске подршке за тражење посла или самозапошљавање (како би се економски оснажило домаћинство детета које је напустило школу), учествовање у свим мерама и активностима пројектног тима наведених у пројекту, поготово у дизајнирању система за рано упозоравање на ризик од напуштања школовања код деце у основним школама. Ангажман захтева 33% радног времена.

Обавезни услови: држављанство Републике Србије,минимум високо образовање (макс. 10 бодова), рад у сфери запошљавања рањивих група минимум 5 година (макс. 10 бодова)

Предности: активизам по питању социјалне инклузије ромске популације и рањивих група уопште (макс. 10 бодова), искуство у раду у оквиру међународних пројеката (макс. 10 бодова), рад са ромском заједницом на Звездари (макс. 10 бодова)

**Позиција 6: стручњак за јавне набавке на ЕУ пројектима**

Опис посла: посао стручњака за јавне набавке за ЕУ средства према ПРАГ процедурама – припрема документације и спровођење competitive negotiated procedure и single tender procedure, правни савети за спровођење набавки. Обим посла је 30 дневница за време трајања пројекта, према динамици коју утврђује носилац пројекта – Градска општина Звездара.

Обавезни услови: држављанство Републике Србије, минимум средње образовање (макс. 10 бодова), рад на ЕУ пројектима минимум 5 година (макс. 10 бодова)

Предности: завршене обуке за набавке(макс. 10 бодова) , финансијско извештавање и ревизију на ЕУ пројектима(макс. 10 бодова), завршене обуке за имплементацију ЕУ пројеката везаних за социјалну инклузију (макс. 10 бодова), искуство у спровођењу ПРАГ процедура на ЕУ пројектима(макс. 10 бодова)

**РОК И НАЧИН КОНКУРИСАЊА**

Пријаву са радном биографијом заинтересовани треба да предају на писарницу Градске општине Звездара (Булевар краља Александра 77, Београд) радним даном од 07:30 до 15:30 у року од 7 дана од дана објављивања огласа на сајту (закључно са 05.07.2017.). Образац пријаве се може преузети са сајта општине Звездара ([www.zvezdara.rs](http://www.zvezdara.rs)) у прилогу објаве конкурса.

Пријаву са радном биографијом предати у затвореној коверти са натписом „За конкурс за пројектни тим – не отварати пре истека рока за конкурисање“. За више информација можете да контактирате Златка Петрин на мејл адресу: [zlatko.petrin@zvezdara.org.rs](mailto:zlatko.petrin@zvezdara.org.rs). Биографије које нису предате у року или на горе описани начин неће бити разматране.

У Београду 28.06.2017.

ПРЕДСЕДНИК КОМИСИЈЕ

за избор чланова пројектног тима

Златко Петрин